Daruvarac otišao u Stuttgart? Odvjetnik: 'Ne znam gdje je on'

Za njegov odlazak iz Hrvatske u ovom trenutku nije bilo nikakvih zapreka iako je danas Županijski sud u Splitu odlučivao o njegovoj žalbi što ju je uložio na presudu od pet godina zatvora...

<p>D<strong>arko Kovačević Daruvarac</strong> otputovao je iz Hrvatske za Njemačku, doznaje <a href="https://www.telegram.hr/politika-kriminal/ovo-govori-sve-o-hrvatskom-pravosudu-daruvarac-je-uredno-sjeo-u-avion-i-odletio-za-stuttgart/" target="_blank">Telegram.hr.</a> Inicijalnu informaciju Telegram je doznao od osobe koja je s Daruvarcem bila na letu iz Zadra. To znači da se u subotu ujutro Darko Kovačević uredno čekirao na Eurowingsov let za Stuttgart, noseći samo jednu sportsku torbu.</p><p>Za njegov odlazak iz Hrvatske u ovom trenutku nije bilo nikakvih zapreka iako je danas Županijski sud u Splitu odlučivao o njegovoj žalbi što ju je uložio na presudu od pet godina zatvora koja mu je izrečena zbog premlaćivanja i prijetnji upućenih djevojci s kojom je bio u vezi. Odluka suda bit će poznata tek idući tjedan nakon što bude dostavljena okrivljenom.</p><p>Upitali smo njegovog odvjetnika <strong>Borisa Radmana</strong> gdje je Daruvarac.</p><p>- Ja se s branjenikom čujem telefonski, danas sam rekao da mislim da je u Hrvatskoj, ne znam gdje je - rekao je Radman.</p>